Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Tänavust FIBA Euroopa korvpalli karikasarja kvalifikatsiooniturniiri võiduga alustanud BC Kalev/Cramol on kolmapäeval, 30. novembril, ees ootamas olulise tähtsusega mäng. Alagrupiturniiri viimases kohtumises võõrustatakse itaallaste Happy Casa Brindisi meeskonda, kelle vastu läheb meeskond jahtima edasipääsu järgmisesse ringi.
Mäng toimub Kalevi Spordihallis algusega kell 19.30 ja tuleb mitmes mõttes eriline. Kuigi BC Kalev/Cramo on viiest mängust neli võitnud ja paikneb turniiritabelis esikohal, sõltub edasipääs järgmisesse ringi just viimase mängu tulemusest. Eriliseks teeb mängu ka Brindisi rivistusse kuuluv Eesti U-20 koondise A-divisjoni aidanud ning meeste rahvuskoondist esindanud Joonas Riismaa.

Mängu muudab tuliseks esimene omavaheline kohtumine Brindisis, kus pinget ja põnevust jätkus lõpusekunditeni, kuid kohtunike mõneti kaheldava ebasportliku vea tõttu tuli BC Kalev/Cramol 86:88 kaotus vastu võtta. Peale lõpuvile kõlamist otsustas vastaste keskmängija Nick Perkins rünnata Kalev/Cramo lätlasest keskmängijat Martinš Meiersit, millel järel tormas platsile ka Brindisi president, kes Eesti meeskonna ebatsensuurseid väljendeid kasutades ja žeste tehes väljakult minema saatis.

BC Kalev/Cramo peatreener Heiko Rannula tõdeb, et tegemist on ühe oluliseima mänguga viimaste aastate Eesti klubikorvpallis ning loodab kodupubliku toele: "Kolmapäeval saab oluliseks, kuidas suudame 1:1 kaitses vastastega hakkama saada," rääkis Rannula ning tõi välja vastaste võtmemängijad. "Bowman, Reed ja Perkins on väga kõrge kvaliteediga mängijad ning nende ohjeldamine ja kontrolli all hoidmine on üks olulisemaid asju. Meil on võitluslik meeskond, kes naudib kodusaali atmosfääri. Koduseinad on kindlasti suur trump homseks."
## Pealkiri:

user
BC Kalev/Cramot ootab eurosarjas ees hooaja tähtsaim mäng
assistant